
Kirjaliku nõusoleku väljastamine
1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks 29.09.2014 laekus Tallinna mnt 46 kinnistu omaniku esindajalt kirjaliku nõusoleku väljastamise taotlus lastemänguväljaku ehitamiseks ehitusprojekti ja riigilõivu maksekorraldusega (linnavalitsuse kirjade süsteemi nr 9699). Taotluse laekumise ajaks lastemänguväljaku ehitusprojekt oli kooskõlastamata peaarhitekti poolt. 17.10.2014 Tallinna mnt 46 ehitusprojekt peaarhitektiga on kooskõlastatud (linnavalitsuse kirjade süsteemi nr 10345).

2. ÕIGUSLIKUD ALUSED

2.1.  Ehitusseaduse § 15 lõike 2 kohaselt väikeehitis  ehitusseaduse tähenduses on olemasolevate ehitiste teenindamiseks vajalik rajatis, mis ühendatakse võrguettevõtjale elektrituruseaduse tähenduses kuuluva elektriliini või sellega liituva ehitisega, gaasiettevõtjale maagaasiseaduse tähenduses kuuluva gaasivõrguga, vee-ettevõtjale ühisveevärgi ja -kanalisatsiooni seaduse tähenduses kuuluva liitumispunktiga või sideettevõtjale elektroonilise side seaduse tähenduses kuuluva liinirajatisega.

2.2.  Ehitusseaduse § 16 lõike 1 kohaselt kohaliku omavalitsuse kirjalik nõusolek on nõutav, kui ehitatakse väikeehitist, mille ehitisealune pind on 20–60 m2;

2.2. Narva Linnavolikogu 29. mai 2003. a määrusega nr 28/17 "Narva Linnavalitsuse kirjalike                                nõusolekute väljaandmise ja nende väljastamise keeldumise õiguse delegeerimine" on delegeeritud Narva Linnavalitsusele õigus Ehitusseaduse §16 lõike 5 alusel välja anda kirjalikke nõusolekuid ja õigus keelduda neid väljastamast.

3. OTSUS

3.1.Väljastada Tallinna mnt 46 kirjaliku nõusoleku lastemänguväljaku ehitamiseks

4. RAKENDUSSÄTTED

4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.

